Stenaldercentret Ertebølle i Vesthimmerland er i dyb krise og har mistet sine medarbejdere. Det oplyser P4 Nordjylland.

Nu kæmper bestyrelsesformanden for at redde stumperne og holde centeret åbent. - Det kan virke en lille smule kaotisk lige nu, siger bestyrelsesformanden for Stenaldercentret i Ertebølle, Ryan Christiansen. Centrets leder er langtidssygemeldt, og nu har den anden medarbejder også meldt sig syg. Han er så stresset, at han har sagt op fra 1. juni, fortæller Ryan Christensen. Nu forsøger bestyrelsesformanden sammen med andre frivillige bare at holde centeret åbent de normale 49 timer om ugen. Samtidig forsøger Ryan Christiansen at få ansat nye folk til centeret. - Men det er ikke så ligetil at finde én, der kan formidle stenalderen, siger formanden.